Birthe Skaarup (DF), 2003-03-13:
Socialdemokratiets forslag om en aldersgrænse på 15 år for køb af tobaksvarer i detailhandelen, at indføre mere kontrol og krav ved salg og at det offentlige yderligere skal tilbyde rygeafvænningstilbud til unge og børn,
er allerede blevet debatteret en hel del i medierne, og godt for det. Dansk Folkeparti har aldrig brudt sig om at være formynderiske over for borgerne, men her er der faktisk tale om børn, som har fået nogle rigtig dårlige vaner, som går ud over deres sundhed, og som jeg ikke tror de altid skænker lige mange tanker.
Det at tage den første cigaret er det første step på vej mod et vedvarende forbrug, og derfor bør det være langt lettere, end det er i dag, at holde børn og unge væk fra disse usunde varer.
Derfor vil Dansk Folkeparti ud fra et sundhedsfagligt synspunkt også støtte, at vi får indført en aldersgrænse og gerne på 16 år, som indenrigs- og sundhedsministeren har meldt ud, at han synes er en bedre idé. Danmark er jo et land, der ikke har nogen nedre aldersgrænse for, hvornår der må købes cigaretter i detailhandelen
, men såfremt vi indfører en sådan ordning, besværliggør vi, at vore unge på lovlig vis kan købe tobaksvarer. Ca. en tredjedel af alle rygere begynder at ryge, inden de fylder 16 år, det viser nogle undersøgelser, så når vi udskyder denne her grænse, sender vi samtidig beskeden til de unge: Kom på bedre tanker, for det er farligt at ryge. Der har været så mange advarende røster fremme om effekten ved at indføre 15- eller 16-års-grænsen for lovligt køb af tobaksvarer, fordi det er svært for detailhandelen. Derfor mener vi, at der bør være noget indhold i en sådan lovgivning, også et indhold, der kan administreres, så detailhandelen også tager aldersgrænsen fuldstændig alvorligt.
Men 16-års-grænsen, som ministeren foreslår, vil også være perfekt i forhold til folkeskolen, hvor vi også tidligere har indført forbud mod rygning.
Her kunne grænsen så samtidig rykkes, som ministeren også er inde på, for køb af alkohol.
Det ville også være en hjælp for forældrene, for ingen forældre ønsker, at deres børns debutalder med henblik på disse to farlige ting er lav.
argumentation, så er livet jo farligt at leve.
Det er farligt at færdes i trafikken, det kan koste livet at dyrke ubeskyttet sex, at drikke cola osv. osv.
Desværre viser det sig, at mange af dem, der ryger, også går over til at ryge hash og til andre stoffer senere hen.
Flere har, efter at vi har haft denne her debat, meldt ud med henblik på fastsættelse af grænser for at købe tobak.
Sidst så vi direktøren for Kræftens Bekæmpelse og tidligere sundhedsminister, der faktisk spurgte: Hvorfor ikke sætte grænsen til 18 år i stedet?
Og det er der faktisk flere der også over for mig har sagt var en rigtig god idé. Men vi tror i Dansk Folkeparti på, at vi finder et godt leje, såfremt vi kan få sat lovgivningen i gang med en aldersgrænse på 16 år.
Signalet til de unge under 16 år vil være et rigtig godt, fornemt sundhedsfagligt og politisk budskab: Lad være at tage den første smøg!
Men det har jo desværre vist sig på de forskellige ungdomsuddannelser, hvor man har en rygepolitik, at det ikke har den afledte effekt, at de unge ikke ryger så meget.
Der har været nogle eksempler, der viser, at 14 pct. på et gymnasium ryger, mens 43 pct. på de tekniske skoler og 23 pct. på handelsskolerne faktisk gør det.
Det maner til eftertanke.
Jeg synes også, det maner lidt til eftertanke, at tobaksindustrien faktisk har syntes, at det her forslag kunne være rigtig godt.
Så vil jeg lige sige, at Socialdemokraternes forslag også går ud på, at vi skal indføre stop for distribution af cigaretter med mindre end 20 stykker i pakningerne.
Det mener vi ikke i Dansk Folkeparti vi skal lovgive om.
Og jeg vil også godt sige her, at rygeafvænningstilbud synes vi er en rigtig god idé.
Jeg synes, vi skulle prøve at snakke os frem til, hvordan vi gør det.
Det er helt klart, at folkeskolerne kan komme ind her og også, vil jeg sige, sundhedsplejerskerne, som Socialdemokraterne er inde på, men også skolelærerne.
Det synes vi kunne være et godt forslag.
Men som sagt hilser vi Socialdemokraternes forslag velkommen.
Jeg synes, og det synes vi i Dansk Folkeparti,
at vi skal hæve grænsen til de 16 år.
Det vil vi i hvert fald gerne tilslutte os.